**Motorul greşit**

*Adrian Păunescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Şi dacă după cum s-a auzit

şi dacă după cum un simţ o spune

întregul drum e o deşărtăciune

şi chiar motorul e croit greşit!

Maşina e din ce în ce mai grea,

o-mpingem năzuind la zile bune

şi aşteptăm s-apară o minune

să ne putem urca şi noi în ea.

Tu nu auzi constrcuctor de motoare,

că ţi l-am da pe-acesta înapoi?

E un motor prea leneş, prea greoi

nu poartă, ci-i purtat de fiecare.

Şi zi de zi motorul nostru moare

şi-n loc să meargă el, l-mpingem noi.